BESKYLDNINGER: Frankrikes president Emmanuel Macron hevder at Australias statsminister Scott Morrison løy til ham i forbindelse med kontrakten om kjøp av ubåter som Australia kansellerte. Foto:
Frankrikes president Emmanuel Macron beskylder Australias statsminister Scott Morrison for løgn i forbindelse med striden om en ubåtkontrakt.
Publisert mandag 01. november 2021 - 07:21 Sist oppdatert mandag 01. november 2021 - 07:
– Det er ikke noe jeg tror, det er noe jeg vet, sa Macron da han ble spurt av australske medier om Morrison ikke var sannferdig under forhandlingene deres.
I september kansellerte Morrison uten varsel en enorm kontrakt med et fransk verft for bygging av en ny flåte ubåter.
Frankrike reagerte med sinne og hjemkalte sin ambassadør.
Macron og Morrison har begge vært til stede på G20-møtet i Roma i helgen, og tidligere i uka snakket de sammen på telefon. Macron sa da at tilliten mellom de to landene var brutt.
Morrison forsvarte søndag sin opptreden og nektet for at han hadde løyet til Macron på et møte de hadde i juni.
– Vi spiste middag sammen, og som jeg har sagt mange ganger før, forklarte jeg ham at avtalen om konvensjonelle ubåter ikke var i Australias interesse, sa han.